อินโดรามา รุกธุรกิจต่างประเทศ
อินโดรามา รุกธุรกิจต่างประเทศส่งบริษัทลูกซื้อกิจการในอิตาลี&nbsp;
30 มิ.ย. 2553

อินโดรามา รุกธุรกิจต่างประเทศส่งบริษัทลูกซื้อกิจการในอิตาลี  
นายโซวิค รอย เชาว์ดูรี่ เลขานุการบริษัท  อินโดรามา เวนเจอร์ส   ( IVL)  เปิดเผยว่า  ที่ประชุมคณะกรรมการบริษัท  เมื่อวันที่ 29  มิ.ย 2553 ได้มมติอนุมัติ ให้ จัดตั้งบริษัทย่อยแห่งใหม่ในยุโรป โดยใช้ชื่อว่า  IVL Belgium N.V.   มีทุนจดทะเบียนจำนวน  3.06  ล้านยูโรโดย  IVL จะถือหุ้น 99%   ซึ่งการจัดตั้งบริษัทย่อยที่เบลเยี่ยมแห่งใหม่นี้ มีวัตถุประสงค์ให้บริษัทย่อยดำเนินธุรกิจในการลงทุนในต่างประเทศ โดยเฉพาะในทวีปยุโรป  
นอกจากนี้อนุมัติให้บริษัทย่อย คือ IVL Belgium N.V. ลงทุนเป็นจำนวนเงิน 50,000 ยูโร ในบริษัทร่วมทุนUAB Polimeri Europe ซึ่งIVL  ถือหุ้นในอัตรา 50 % และอีก  50 % ถือโดย PC HoldingInternational S.A. ซึ่งเป็นบริษัทย่อยของ PCH S.R.L. ในประเทศอิตาลี  และบริษัทร่วมทุนแห่งใหม่นี้จะเข้าซื้อกิจการใน Ottana Polimeri S.R.L, ที่ Sardinia ประเทศอิตาลี ในอัตรา  100 % จาก Equipolymers ในยุโรป 
ทั้งนี้บริษัทที่ เข้าซื้อ ดำเนินธุรกิจผลิต PTA โดยมีกำลังการผลิตที่ 192,000 ตัน และดำเนิน ธุรกิจผลิต PET โดยมีกำลังการผลิตที่ 150,000 ตัน  บริษัทฯ คาดว่าจะดำเนินการเสร็จสิ้นและมีผลบังคับในวันที่ 1 ก.ค.  2553 นี้  ด้านราคาหุ้นILVพุ่งขึ้นรับข่าวดีโดยราคาหุ้นปิดที่ 21.80บาทลดลง 0.40 บาท